google/wiki40b huggingface dataset:
Cerdocyon avius

Taksonomi

Cerdocyon dinamai oleh Hamilton-Smith (1839). Ia diperuntukkan kepada Canidae oleh Hamilton-Smith (1839) dan Carroll (1988).
C. avius adalah sepanjang sekitar 80 cm (31 in) dan barang kali mempunyai tabiat serupa yang pada kerabat ekstannya. Ia dijumpai di Baja California dan di Venezuela.
M. Chandran

Kerjaya permainan dan jurulatih

Sebagai pemain, beliau terutamanya bermain di Selangor FA semasa kerjayanya, memenangi trofi untuk pasukannya dan mencipta nama sebagai pemain untuk mereka.
Sebagai ahli pasukan kebangsaan Malaysia, beliau bersaing di pertandingan lelaki di Sukan Olimpik Musim Panas 1972.
Selepas bersara sebagai pemain, beliau melatih Selangor dan Malaysia. Beliau dikurniakan gelaran Datuk oleh Sultan Pahang pada 2000 (yang secara kebetulan ialah Presiden Persatuan Bola Sepak Malaysia (FAM) ketika itu) atas sumbangannya kepada bola sepak Malaysia.
Beliau menderita angin ahmar pada 2006 namun terus kekal aktif dan berada di jawatankuasa teknikal di pelbagai majlis.

Kematian

Beliau meninggal dunia di kediamannya di Ampang, Selangor, pada 28 September 2019.
Sri Mara Vijayatunggavarman

Biogragfi

Inskripsi Leiden yang bertarikh sezaman dengan Rajendra Chola I, menggelarkan Sri Mara Vijayatunggavarman sebagai "keturunan Wangsa Sailendra, Raja Kadaram dan Srivijaya". Ketika era pemerintahan baginda, tentera Srivijaya menyerang dan menghancurkan Kerajaan Medang di Pulau Jawa, dalam satu peristiwa yang disebut dalam Batu Bersurat Pucangan sebagai Mahapralaya atau “kematian besar”.
Berdasarkan catatan China, seorang Raja dari San-fo-ts'i yang bernama Se-li-ma-la-pi telah mengirim utusan ke China pada tahun 1008 masihi. Nama Raja ini ditranskripsi sebagai nama untuk Sri Mara Vijayatunggavarman.
Gunung Sanggabuana

Gunung Sanggabuana merupakan sebuah gunung di Indonesia dengan ketinggian ± 1,919 [meter] dari paras laut.
Antapan

Poskod

Poskod yang digunakan di Antapan adalah 82191. Terdapat 12 buah desa/kelurahan di dalam daerah kecamatan Baturiti.
Lin Mun Poo

Lin Mun Poo merupakan rakyat Malaysia yang menjadi pakar penggodam komputer di Amerika Syarikat. Dia telah menceroboh pelayan bank pusat Amerika Syarikat, Federal Reserve Bank of Cleveland dan memasang kod virus komputer untuk mendapatkan maklumat kad bank pengguna dan kad kredit pengguna.

Penangkapan

Pada 5 November 2011, dia dipenjara 10 tahun oleh mahkamah Brooklyn, New York, Amerika Syarikat (AS) kerana kesalahan menggodam komputer Rizab Persekutuan AS dan bank-bank lain. Pendakwaan oleh Loretta Lynch.
Pada Oktober 2010 dia pergi ke Amerika Syarikat melalui Lapangan Terbang Antarabangsa John F. Kennedy dan untuk menjual nombor kad kredit dan kad bank curi. Tetapi terjerat apabila pembelinya ialah seorang ejen perisikan AS. Ketika ditahan, rakyat Malaysia itu memiliki 122,000 nombor kad bank dan kad kredit curi. Komputer riba yang dibawanya mengandungi 400,000 pelbagai maklumat kad kredit, kad pengguna dan kad bank yang berjaya digodam.
Dari Malaysia, dia berjaya menggodam komputer pelayan Kementerian Pertahanan AS dan kontraktor Pentagon yang menguruskan operasi pengangkutan tentera dan operasi ketenteraan lain.
Lin Mun Poo (32 tahun) mengaku menggodam bank pusat AS itu serta beberapa institusi kewangan swasta lain termasuk mencuri nombor kad bank dan kad kredit. Dia menggodam dan memuat naik satu kod perisian virus pada pelayan komputer bank pusat tersebut. Semua penggodam di dunia mestilah beringat bahawa AS bukanlah tempat untuk mereka menjalankan perniagaan haram.
Kurt Baumgartner dari Kaspersky Lab menyatakan bahawa kes ini menunjukkan tahap keselamatan yang lemah di AS. Jika rakyat Malaysia, apatah lagi penggodam dari China dan Russia. Buku tulisan Bob Woodward bertajuk "Obama's Wars" mendedahkan penggodam dari China menceroboh data-data dalam komputer Barack Obama dan John McCain semasa mereka berdua berkempen dalam Pilihan raya Presiden.
Pignans

Pignans ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Lagu Bendera Kebangsaan (Republik China)

Lagu Bendera Kebangsaan Republik China (中華民國國旗歌; Zhōnghuá Míngúo Gúoqígē) adalah lagu yang dimainkan sewaktu penaikan dan penurunan bendera Republik China. Lagu ini menggantikan lagu kebangsaan Republik China di pertandingan sukan antarabangsa seperti Olimpik disebabkan tekanan dari Republik Rakyat China yang menganggap negara itu sebagai sebahagian darinya. Di arena antarabangsa, ia dikenali sebagai "Lagu Kebangsaan Taipei China". Lagu ini lebih popular dari lagu kebangsaan Republik China, "San Min Chu-i", kerana liriknya tidak bersifat partisan, iaitu menyebelahi mana-mana ideologi politik. Lagu "San Min Chu-i" pada asalnya adalah lagu parti politik, Kuomintang, pengasas negara tersebut.
Lirik "Lagu Bendera Kebangsaan" dicipta oleh Tai Ch'uan-hsien (yang juga menulis lirik untuk "San Min Chu-i") dalam cara Cina Klasik. Muzik digubah oleh Huang Tzu (黃自, Huáng Zì).
Auw bei Prüm

Auw bei Prüm merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Remiencourt

Remiencourt ialah sebuah komun yang terletak di komun Somme di Picardie di utara Perancis.
Omar Samat

Kampus UiTM Johor

Kampus ini ditubuhkan pada bulan Disember 1983 di Bukit Siput, Segamat. Tetapi tidak lama kemudian, kampus ini terpaksa berpindah ke satu lokasi yang lebih besar di Segamat Baru, hinggalah pada bulan Januari 1990, kampus ini berpindah ke lokasi tetapnya di Jalan Muar, Segamat.
Kampus ini mempunyai 4 fakulti iaitu Fakulti Pengurusan Perniagaan, Fakulti Perakaunan, Fakulti Pengurusan Maklumat dan Fakulti Sains, Komputer dan Matematik. Antara kursus yang ditawarkan di kampus ini ialah Pra Diploma Perdagangan, Diploma Perakaunan, Diploma Sains Komputer, Diploma Sains Kuantitatif, Diploma Pengajian Perniagaan, Diploma Pengajian Perniagaan Pengangkutan, Diploma Perbankan, Diploma Analisis Pelaburan, Diploma Pengurusan Maklumat. Kini Fakulti Pengurusan Maklumat menawarkan kursus Sarjana Muda dalam bidang Pengurusan Rekod. Fakulti Pengurusan Maklumat mempunyai 25 orang pensyarah [ sumber : Albakri Mohammad : Pensyarah Pengurusan Maklumat ].
Kampus ini memiliki satu bangunan pentadbiran iaitu Bangunan Seri Bendahara yang menempatkan Hal Ehwal Akademik, Hal Ehwal Pelajar, Unit Sukan, Unit Keselamatan dan juga unit pentadbiran. Ia memiliki 6 bangunan kuliah iaitu Bangunan Sri Laksamana, Blok I, Blok U, Blok C, Blok Kayangan yang terletak di atas bukit dan Bangunan LT yang menjadi kelas kepada lebih 6,000 orang pelajar. Dewan Sri Temenggung menjadi dewan rasmi kampus ini yang menjadi lokasi Peperiksaan Akhir setiap semester dan ujian untuk pelajaran yang ditawarkan disini. Bangunan Pensyarah terbahagi kepada dua iaitu Blok A dan B yang menjadi bilik para pensyarah berbagai jawatan sehingga yang berpangkat Professor. Bangunan kediaman atau kolej yang menjadi tempat kediaman pelajar yang mendapat kemudahan kolej. Ia terbahagi kepada 3 Kolej iaitu Kolej A, Kolej B dan Kolej C. Kolej A menjadi kolej pelajar lelaki yang merangkumi Blok Sempana Riau, BlokTaming Sari dan blok baru iaitu Suluk Belingkung. Blok Suluk Belingkung menempatkan pelajar lelaki dan perempuan yang dibahagikan kepada dua bahagian. Kolej B pula merupakan kolej pelajar perempuan yang merangkumi Blok Mutiara, Blok Baiduri dan Blok Nilam (baru selesai pengubahsuaian pada 2014). Kolej C juga merupakan kolej pelajar perempuan yang merangkumi Blok Intan, Blok Zamrud, Blok Sempana Alam Buana dan Blok Si Manja Kini.
Kampus Bandar Johor Bahru telah secara rasmi ditutup pada April 2014 yang lalu dan dipindahkan ke Kampus Pasir Gudang dengan penambahan fakulti baru iaitu Fakulti Kejuruteraan.
Masak lemak

Masak lemak ialah sejenis masakan Melayu yang mempunyai asal-usul tradisi nusantara dalam pembikinannya. Jenis juadah ini terkenal di negara rumpun Melayu nusantara iaitu Malaysia, Indonesia, Brunei dan Singapura.
Masak lemak ialah sinonim dengan masakan yang menggunakan santan kelapa dan jenis makanan ini merangkumi penggunaan daging dan sayuran. Walaupun, masak lemak dikaitkan dengan masakan gulai yang berkuah cair tetapi terdapat juga jenis yang berkuah pekat, bergantung kepada kepekatan dan penggunaan santan serta air dalam masakan.
Variasi masak lemak juga terdiri daripada jenis yang pedas, tidak pedas, savori ataupun manisan. Walau bagaimanapun, masakan manisan yang berasaskan kuah santan lebih dikenali sebagai pengat atau bubur santan berbanding masak lemak. Kini, masakan ini turut mengubah daripada penggunaan santan kepada penggunaan susu terutamanya susu cair atau susu sejat atas sebab-sebab kesihatan ataupun kemudahan untuk mendapatkan barang-barang masakan.
Penggunaan atau kaedah masak lemak ini sangat lazim pada budaya yang asal-usulnya di kawasan yang banyak menggunakan pokok kepala dalam kehidupan dan pemakanan seharian seperti orang Minang, orang Jawa, orang Pantai Timur Malaysia dan mereka yang duduk berhampiran sawah serta pantai.
Jacob Sartorius

Awal kehidupan

Sartorius telah dilahirkan di Oklahoma. Selepas kelahirannya, beliau telah diambil sebagai anak angkat dan berpindah ke Virginia kerana bapa kandungnya tidak dapat menjaganya. Beliau dibesarkan di Reston, Virginia dengan keluarga angkatnya. Pada usia 7 tahun, Sartorius mula menjinak dalam industri muzik, dimana beliau telah menemukan cintanya terhadap persembahan; walau bagaimanapun beliau juga sering kali dibuli oleh orang lain.
Pada tahun 2014, Sartorius memuat naik video atas talian pertamanya di Vine ketika berumur 11 tahun. Video, yang merupakan mesej mengenai anti-buli, menjadi tular dan bermulalah kemasyhurannya di media sosial. Selepas kerap memuat naik video ke Vine, Sartorius menjadi agak terkenal dalam aplikasi tersebut. Selepas tahun itu, Sartorius menyertai Musical.ly dimana kemasyurannya dalam talian melonjak. Video sinkronasi bibirnya dalam aplikasi tersebut menjadi begitu terkenal dan membawa beliau menjadi salah satu bintang teratas aplikasi dengan lebih daripada 14 juta pengikut.
Kemasyhuran baru Sartorius memburukkan lagi pembulian di sekolah. Pada tahun 2016, Sartorius mengakui beliau terpaksa beralih sekolah tiga kali berbeza pada tahun 2015 kerana diserang secara lisan, ditolak dan digoda oleh rakan sekelas. Media sosial menawarkan beliau menyembunyikan diri daripada buli, beliau menyatakan: "Sebelum Musical.ly, saya bukanlah yang paling luar biasa, aplikasi ini membantu saya membebaskan diri, seperti tiada siapa yang menonton selain kamera."
San Pedro del Pinatar, Sepanyol

San Pedro del Pinatar merupakan sebuah kawasan perbandaran yang terletak di Sepanyol dalam wilayah Murcia
Jurang Mariana

Jurang Mariana adalah jurang paling dalam di dunia, dengan kedalaman sehingga 11 km (6.8 batu), dan merupakan lokasi paling dalam pada permukaan kerak bumi. Jurang ini terletak di dasar Lautan Pasifik di timur dan selatan Kepulauan Mariana, di timur Mindanao, Filipina. Jurang ini meliputi setengah kawasan lautan di selatan Filipina. Jurang ini ditemui oleh pemerintah Sepanyol yang memerintah Filipina ketika itu.
Jurang ini membentuk sempadan antara dua plat tektonik antara Plat Pasifik dan Plat Filipina. Bahagian paling dasar adalah jauh lebih dalam dari aras laut daripada ketinggian Gunung Everest di atas aras laut (8,848m/29,028ka). Bahagian dasar laut di situ menerima tekanan sehingga setinggi 108.6 MPa, lebih seribu kali tekanan atmosfera piawai pada aras laut.bla
Maikammer (Verbandsgemeinde)

Maikammer merupakan sebuah kawasan perbandaran terletak di daerah Südliche Weinstraße, Rhineland-Palatinate, Jerman.
Sistem pendaratan alatan

Sistem pendaratan alatan atau sistem pendaratan instrumen (Bahasa Inggeris: instrument landing system, ILS) ialah pemancar alur radio yang menyediakan arah untuk pesawat mendekat yang menala penerimanya kepada frekuensi ILS.
ILS merupakan sistem pendekatan alatan bumian yang menyediakan panduan sisian dan mencancang persis kepada pesawat yang mendekat dan mendarat di atas landasan terbang, menggunakan gabungan isyarat radio dan, dalam banyak kes, tatasusunan pencahayaan berkeamatan tinggi untuk membolehkan pendaratan selamat semasa keadaan meteorologi alatan (IMC), seperti tinggi maksimum rendah atau kebolehlihatan berkurang kerana kabut, hujan, atau salji bertiupan.
Carta tatacara pendekatan alatan (atau 'plat pendekatan') diterbitkan untuk setiap pendekatan ILS untuk menyediakan maklumat yang diperlukan untuk terbang dengan pendekatan ILS semasa pengendalian peraturan penerbangan alatan (IFR). Carta yang menyertakan frekuensi radio yang digunakan oleh komponen ILS atau bantuan pandu arah dan keperluan kebolehlihatan minimum tertentu.
Bantuan pandu arah radio mesti menyediakan kejituan tertentu (ditetapkan oleh piawaian antarabangsan CAST/ICAO); untuk memastikannya demikian, pertubuhan-pertubuhan pemeriksaan penerbangan secara berkala menyemak parameter genting dengan pesawat yang berkelengkapan dengan betul untuk menentukur dan memperakui kepersisan ILS.
Cavalaire-sur-Mer

Cavalaire-sur-Mer ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
FTG

Sejarah

FTG pada asalnya adalah sekumpulan pemuzik-pemuzik studio yang bertugas sebagai sessionist di studio FGM (Family Group Malaysia) yang dulunya berjaya dengan artis pop seperti Zaiton Sameon dan juga Eddie Hamid. 
EP pertama mereka adalah rakaman berbau "Thrash Metal" Malaysia yang pertama dikeluarkan untuk pasaran. Ia dikeluarkan oleh FGM dalam tahun 1992. Beberapa minggu kemudian sebuah syarikat rakaman yang bernama VSP turut mengeluarkan demo-EP Cromok, "Image of Purity" (yang rakamkan di Woolongong, Sydney, Australia). Kedua-dua rakaman menjadi titik-titik mula untuk rakaman-rakaman Thrash Metal yang seberikutnya di industry muzik Malaysia.
Kumpulan FTG mengenengahkan imej thrash metal dan amat popular di funfair seluruh negara. Kebelakangan ini mereka lebih gemar mengambil halatuju muzik yang kurang agressif tetapi masih mengekalkan keberatan muzik metal itu sendiri. Mereka juga cenderung menghasilkan album dalam bahasa Melayu dan tidak lagi menggunakan bahasa Inggeris.
Selepas album "To The Front", vokalis Bart meninggalkan kugiran ini dan digantikan oleh Tajul. Walaupun ada yang mengkritik dengan kemasukan vokalis baru ini, tetapi mereka tetap mengeluarkan album pertama mereka bersama vokalis baru Tajul iaitu "Aku Tak Peduli" dan tidak sampai seminggu album yang dikritik itu mencapai jualan 50 ribu unit dan juga mendapat anugerah platinum.
Pada akhir 2006, pemain bass asal, Mie (lebih dikenali sebagai Mie FTG) mula bermain bass untuk sebuah kugiran reggae, Pure Vibracion. Pada tahun 2008, Hashim dari Sil Khannaz menggantikan templat beliau sebagai pemain bes seasonist.
Enchong Dee

Kehidupan awal

Enchong Dee dilahirkan di Mother Seton Hospital, Bandaraya Naga, Camarines Selatan pada jam 8:21 malam hari Sabtu 5 November 1988. Dia mempunyai dua orang saudara lelaki, Angel James Dee III yang juga seorang pelakon, manakala adik lelakinya Isiah Dee adalah mahasiswa De La Salle University Manila- College of St. Benilde. Enchong juga mempunyai seorang adik perempuan yang bernama Angelika Dee yang merupakan pelajar di Immaculate Conception Cathedral School di Cubao, Quezon City. Ibu bapanya ialah Johnson Molina Dee dan Maria Theresa Diño Velasquez.
Lulusan Naga Hope Christian School. Selanjutnya dia mengejar karier renang di De La Salle University di Manila. Dee adalah sebahagian daripada pasukan renang kebangsaan Filipina dan pernah menyertai Sukan SEA dan Sukan Asia 2006.

Kerjaya

Kemunculan pertama Dee dalam TV berhasil pada tahun 2006 ketika dia muncul dalam rancangan bual bicara Filipina Homeboy sebagai salah seorang tetamu. Dia mencuri perhatian agensi peragawan dan pengiklanan dan tidak lama kemudian muncul dalam beberapa kempen iklan seperti Close Up, Bench, KFC dan Timex.
Pada Mei 2007, kontrak Dee dengan KFC tamat dan dia beralih kepada Jollibee sebagai duta produk baru.
Dee menerima beberapa watak lakonan bermula pada tahun 2007 termasuklah Abt Ur Luv, Sineserye, Komiks, Your Song dan My Girl.
Pada tahun 2009, dia dimasukkan ke dalam senarai watak utama Katorse, sebuah adaptasi filem 1968 (yang pernah dibuat semula pada tahun 1981).
Pada tahun 2010, dia kemudian dipersatukan semula dengan beberapa orang bintang gandingan, Erich Gonzales dan Ejay Falcon dalam Tanging Yaman. Dia kemudian terlibat dengan Magkaribal. Dia membintangi filem Sa 'yo Lamang yang menyebabkannya menerima pencalonan anugerah dan memenangi Gawad PASADO bagi kategori Pelakon Pembantu Terbaik. Dee memperoleh watak utama movie yang pertama, di samping wanita utama tayangan perdananya, Erich Gonzales, dalam I Do.
Pada tahun 2011, dia membintangi drama buat semula Filipina Maria La Del Barrio sebagai Luis de la Vega.
Beliau muncul dalam filem 2012, The Reunion bersama-sama dengan Enrique Gil, Xian Lim dan Kean Cipriano.  Selepas bergandingan dengan Kim Chiu dan Maja Salvador dalam teleserye 2012-2013 Ina, Kapatid, Anak, dia muncul dalam Muling Buksan Ang Puso bersama-sama dengan Julia Montes dan Enrique Gil.
Dee memenangi beg bimbit berisi satu juta peso dalam episod 18 Ogos 2012 "Kapamilya Deal Or No Deal" bersama-sama bintang gandingannya dalam "The Reunion" Kean Cipriano.
Poris Plawad

Poskod

Poskod yang digunakan di Poris Plawad adalah 15141. Terdapat 10 buah desa di dalam daerah kecamatan Cipondoh.
Bercianos del Real Camino

Bercianos del Real Camino merupakan sebuah kawasan perbandaran di Sepanyol di León, di komuniti autonomi Castile dan León.
Daerah Bandar Batu 19 (Jalan Simanggang)

Pentadbiran

Daerah Bandar Batu 19 (Jalan Simanggang) merupakan salah sebuah daerah yang terdapat dalam negeri Sarawak, dan juga merupakan satu dari daerah yang terletak dalam pentadbiran Bahagian Kuching.
Sekolah Menengah Kebangsaan Padawan

Sejarah

Perancangan pembinaan Sekolah Menengah Kebangsaan Padawan bermula pada pertengahan tahun 1983, dalam satu perjumpaan di antara pegawai-pegawai dari Jabatan Pendidikan Negeri, Jabatan Pendidikan Bahagian dan USKUP Agung Kuching, mengenai pinjaman tapak SRB St. Michael, Tiang Bukap sebagai tapak sementara Sekolah Menengah Kebangsaan Padawan. Perbincangan tersebut berhasil dan Sekolah Menengah Kebangsaan Padawan menerima kumpulan pelajar yang pertama pada 4hb Januari 1984.
Sekolah Menengah Kebangsaan Padawan mula beroperasi dengan hanya 8 orang guru, 9 orang kakitangan sokongan dan 179 orang pelajar. Kemudahan fizikal hanya terdiri daripada satu blok pejabat, satu blok kelas yang mengandungi 5 buah bilik darjah, dua buah asrama lelaki dan dua buah asrama perempuan. Pada tahun 1985, satu blok baru telah dibina secara gotong-royong untuk menampung lima buah kelas Tingkatan 1. Pertambahan bilangan pelajar menyebabkan dua buah asrama lagi dibina iaitu sebuah untuk pelajar lelaki dan sebuah lagi untuk pelajar perempuan.
Sekolah Menengah Kebangsaan Padawan memulakan sistem persekolahan dua sesi pada tahun 1986. Namun begitu, bangunan yang sedia ada tidak mampu menampung pelajar yang kian bertambah. Dengan itu, pada tahun 1986, satu tapak baru (tapak sekarang) telah diratakan untuk pembinaan bangunan baru. Pembinaan bangunan bermula pada tahun 1987 tetapi pada akhir 1988 pembinaannya tergendala disebabkan kontraktor berkenaan menghadapi masalah. Pembinaan itu disambung semula pada tahun 1989 tetapi kontraktor yang kedua juga gagal menyiapkannya. Sekolah hanya disiapkan pada tahun 1992 oleh kontraktor yang ketiga dan mulai digunakan pada Mei 1992.
Burung Lang Siput

Ciri-ciri

Burung Lang Siput ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Siput adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Lang Siput tidak bergigi.burung lang siput juga di kenal sebagai burung lang terbesar di asia selatan,bahagian badan burung lang ini terdapat warna kelabu,bahagian belakang dan juga kepak terdapat warna hitam....kuku dan juga tapak kaki berwarna kuning kelabu.jantan 70-80 cm dan bentina 80-90 cm .anak burung helang berwarna coklat dan berubah semasa dewasa.
Burung Lang SIput pertama kalu digambarkan oleh ahli semulajadi Jerman Johann Friedrich Gmelin pada tahun 1788, sungguhpun John Latham membuat catatan pada spesies ini pada tahun 1781, dari spesimen yang didapati pada Februari 1780 di Kepulauan Princes Island di luar persisiran paling barat tanjung Jawa semasa pelayaran terakhir Kapten Cook. Nama khususnya hasilan dari bahasa Yunani leuko- 'putih', dan gaster 'perut'. Saudara terdekatnya adalah Sanford's Sea Eagle yang kurang dikenali di Kepulauan Solomon. Ini membentuk superspesies, dan sebagaimana biasa pada superspesies Lang Laut lain, satu (Lang Siput) memiliki kepala putih, berbeza dengan kepala hitam spesies yang lain. Paruh dan mata adalah hitam dan cakar bewarna kuning gelap sebagaimana kesemua lang laut Hemisfera Selatan. Kedua-dua spesies ini memiliki sekurang-kurangnya sedikir warna gelap pada ekor mereka, sungguhpun mungkin tidak selalu jelas kelihatan pada burung Lang Siput. Jujukan nukleotide pada gen kytochrome b bagi dua lang laut adalah antara yang di analisa pada kajian 1996. Sungguhpun ia jauh berbeza pada kelihatan dan ekologi, capahan genetik mereka pada 0.3% menunjukkan leluhur kedua bentuk mungkin berpecah selewat 150,000 tahun dahulu. Pengarang kajian memutuskan bahawa sungguhpun capahan genetik adalah lebih selari dengan subspesies, perbezaan pada rupa dan tingkah-laku memerlukan kedua dikekalkan sebagai spesies berlainan. Jujukan Mitochondrial bagi lokus kytochrome b berbeza agak sedikit berbanding Sanford's Sea Eagle mencadangkan perpecahan agak baru selepas Lang Siput-New Guinea mengkoloni Kepulauan Solomon.

Makanan

burung lang siput merupakan burung yang berada di kawasan laut,pantai dan pulau...makanan kegemaran burung lang adalah ikan,siput,dan juga burung burung kecil,kadang kala juga tikus di jadi kan makanannya....

Pembiakan

Burung Lang Siput membiak dengan bertelur. Telur Burung Lang Siput bercangkerang keras.

Perlindungan

Burung Lang Siput merupakan burung yang dilindungi di bawah Akta Perlindungan Hidupan Liar Malaysia.
Ulf von Euler

Ulf Svante von Euler ForMemRS (7 Februari 1905 - 9 Mac 1983) ialah ahli fisiologi dan farmakologi Sweden. Beliau berkongsi Hadiah Nobel dalam Fisiologi atau Perubatan pada tahun 1970 untuk kerja-kerja beliau pada neurotransmiter.
Cibaliung

Poskod

Poskod yang digunakan di Cibaliung adalah 42285. Terdapat 9 buah desa di dalam daerah kecamatan Cibaliung.
Che Wong

Suku Che Wong dari puak Senoi yang terdapat di Pahang.
Monyet Kikok

Taburan

Monyet Kikok boleh didapati di Malaysia.

Ciri-ciri

Monyet Kikok adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Mamalia. Dalam aturan : , tergolong dalam keluarga : . Monyet Kikok adalah haiwan berdarah panas, melahirkan anak, menjaga anak, dan mempunyai bulu di badan.
Jantung Monyet Kikok terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai mamalia, Monyet Kikok berdarah panas, melahirkan anak, menjaga anak, dan mempunyai bulu di badan. Monyet Kikok akan menjaga anaknya sehingga mampu berdikari.

Pengekalan

Monyet Kikok merupakan haiwan yang dilindungi and memerlukan lesen pemburuan.
Tegaltaman

Poskod

Poskod yang digunakan di Tegaltaman adalah 45257. Terdapat buah desa di dalam daerah kecamatan Sukra.
Modakurichi

Demografik 2001

Menurut bancian India pada tahun 2001, Modakurichi memiliki bilangan penduduk seramai 10,036. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Modakurichi memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 58% lelaki dan 42% wanita mampu membaca. 9% dari populasi berusia di bawah 6 tahun. (2001)
Uchte (Samtgemeinde)

Uchte merupakan sebuah munisipaliti terletak di daerah Nienburg, Niedersachsen, Jerman.
Filem Alatriste

Pelakon

Filem ini turut disertai oleh beberapa orang pelakon terkenal, antaranya adalah Viggo Mortensen, Elena Anaya, Unax Ugalde

Ringkasan

Viggo Mortensen berlakon sebagai tentera Sepanyol yang kini bekerja sebagai tentera-upahan Kapten Alatriste, seorang tokoh hero dari peperangan imperialis abad ke-17.